[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 1.10.2008

COM(2008) 559 τελικό

2005/0281 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί αποβλήτων

ΠΕΡΙ ΤΡΟΠΟΠΟΙΗ ΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250 παράγραφος 2 της συνθήκης ΕΚ

2005/0281 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για

ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί αποβλήτων

1. Εισαγωγή

Το άρθρο 251 παράγραφος 2 εδάφιο τρίτο σημείο γ της συνθήκης ΕΚ προβλέπει ότι η Επιτροπή καλείται να γνωμοδοτεί επί των τροπολογιών που προτείνονται από το Ευρωπαϊκό Κοινοβούλιο σε δεύτερη ανάγνωση. Η Επιτροπή διατυπώνει κατωτέρω τη γνώμη της επί 38 τροπολογιών που προτάθηκαν από το Κοινοβούλιο.

2. Ιστορική αναδρομή

Στις 21 Δεκεμβρίου 2005, η Επιτροπή ενέκρινε πρόταση οδηγίας για την αναθεώρηση της οδηγίας 2006/12/ΕΚ περί των στερεών αποβλήτων. Στις 26 Δεκεμβρίου 2005, η πρόταση υπεβλήθη στο Ευρωπαϊκό Κοινοβούλιο και στο Συμβούλιο προς έγκριση με την διαδικασία συναπόφασης, όπως ορίζεται στο άρθρο 251 της συνθήκης ΕΚ.

Η Ευρωπαϊκή Οικονομική και Κοινωνική Επιτροπή γνωμοδότησε στις 19 Ιουνίου 2006. Η Επιτροπή των Περιφερειών γνωμοδότησε στις 14 Ιουνίου 2006. Και οι δύο επιτροπές υποστήριξαν, σε γενικές γραμμές, την πρόταση της Επιτροπής, μολονότι, γενικά, θα προτιμούσαν μια περισσότερο επεμβατική και λεπτομερή προσέγγιση.

Το Συμβούλιο υιοθέτησε την κοινή θέση του στις 20 Δεκεμβρίου 2007. Το Ευρωπαϊκό Κοινοβούλιο υιοθέτησε τη δική του θέση σε δεύτερη ανάγνωση στις 17 Ιουνίου 2008.

3. Σκοπός της πρότασης

Η πρόταση ακολουθεί τα συμπεράσματα της θεματικής στρατηγικής για την πρόληψη της δημιουργίας και την ανακύκλωση των αποβλήτων (COM(2005) 666 τελικό), η οποία προάγει την απλούστευση και τον εκσυγχρονισμό της υφιστάμενης νομοθεσίας περί αποβλήτων, όταν η πείρα αποδεικνύει ότι είναι αναγκαίος ο περιορισμός της διοικητικής επιβάρυνσης, με παράλληλη διατήρηση των επιπέδων περιβαλλοντικής προστασίας, σύμφωνα με τους στόχους της βελτίωσης της νομοθεσίας.

Στόχος της παρούσας πρότασης είναι, επομένως, η αναθεώρηση της οδηγίας - πλαίσιο για τα απόβλητα, ούτως ώστε να εκσυγχρονιστεί, να απλουστευθεί και να βελτιωθεί το επίπεδο περιβαλλοντικής προστασίας που παρέχεται από την εν λόγω οδηγία, να ενσωματωθεί η οδηγία για τα επικίνδυνα απόβλητα (91/689/ΕΟΚ) στην αναθεωρημένη έκδοση και να καταργηθεί η οδηγία περί διαθέσεως των χρησιμοποιημένων ορυκτελαίων (75/439/ΕΟΚ), ενσωματώνοντας, εξάλλου, ορισμένες από τις διατάξεις της στην οδηγία - πλαίσιο περί αποβλήτων.

4. Γνώμη της επιτροπής επί των τροπολογιών του ευρωπαϊκού κοινοβουλίου

Στην σύνοδό του σε ολομέλεια στις 17 Ιουνίου 2008, το Ευρωπαϊκό Κοινοβούλιο ενέκρινε συμβιβαστική δέσμη 38 τροπολογιών (από τον αριθμό 104 έως το 142) η οποία είχε συμφωνηθεί με το Συμβούλιο προκειμένου να επιτευχθεί η συμφωνία κατά τη δεύτερη ανάγνωση.

Οι εν λόγω τροπολογίες αφορούν:

- τον καθορισμό στόχων ανακύκλωσης για τα νοικοκυριά και τα απόβλητα των κατασκευών και κατεδαφίσεων καθώς και την ενσωμάτωση διατάξεων για τη διαμόρφωση των μελλοντικών στόχων πρόληψης της παραγωγής αποβλήτων,

- τον κατά προτεραιότητα καθορισμό μιας πενταβάθμιας ιεραρχίας αποβλήτων, και

- την αποσαφήνιση ορισμένων διατάξεων που σχετίζονται με τα επικίνδυνα απόβλητα, τα κριτήρια των αποβλήτων στο τέλος του κύκλου ζωής και τα βιοαπόβλητα.

4.1. Τροπολογίες που έκανε δεκτές η Επιτροπή

Η Επιτροπή δέχεται όλες αυτές τις τροπολογίες, δεδομένου ότι ευθυγραμμίζονται με τον συνολικό στόχο και τα χαρακτηριστικά της πρότασης.

5. Συμπέρασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως καθορίζεται ανωτέρω.